钦定古今图书集成/明伦汇编/氏族典/第367卷 > 《廖用贤尚友录》 > 谭翼
## 钦定古今图书集成/明伦汇编/氏族典/第367卷 > 《廖用贤尚友录》 > 谭翼

按《名山藏臣林外记》，“翼字南宿，大庾人。身长七尺五
寸，慷慨刚毅。举洪武十八年进士，授龙溪丞。未之官，
彗星再见，求直言。翼疏论时政，语涉诸王，上怒，谪戍
南宁。久之，稍内徙，隶奉议。建文二年，荐复原官，道陞
龙溪知县，寻擢兵部郎中，与黄子澄、练子宁相筹议。
金川之难，同诸郎署赴火死。妻邹、子仕谨俱自缢。”

===谭思敬===按《荆州府志》：“思敬，巴东人。洪武二十三年，以贡任四
川大竹县知县，征授兵科给事中，以言事切直，出知
嵊县。寻升山西平定州守，卒于官。”